Sacrosancte ecclesie Sancti Vincentii martiris que est constructa infra muros civitatis Matisconensis. Ego Amalgilius et uxor mea Usanna cedimus ad ipsam casam Dei pro remedio anime nostre, ad usus fratrum, aliquid ex rebus nostris que sunt site in pago Matisconense, in villa Sanciaco: hoc est terra arabilis que conjacet in vacartis ipsius ville, totum ad integrum, quesitum et inquirendum, et prata supra fluvium Ararim ad Evesaco vocant, quesitum et inquirendum totum ad integrum, ea ratione dum simul vivimus usum et fructum habeamus; post meum decessum, due partes Sancto Vincentio perveniant et tertia Usannane in vita sua, post suum decessum, ad casam Dei perveniat nullo contradicente. Si quis contradixerit libram auri componat. S. Amalgisi. S. Begoni. S. Queltoni. S. Sidoldi. S. Otberti. S. Leotaldi. S. Godolberti. S. Wicardi. S. Warnerii. Hactum est hoc regnante Lothario rege.